hu hu hu hu hu hu hu hu hu hu hu hu hu hu hu hu ru hu hu hu de hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu hu hu hu sk hu hu hu hu hu hu hu hu hu hu hu hu hu en hu hu en en hu hu hu hu hu hu hu hu hu hu en
A nyakunkon az iskolakezdés. A gyerekek izgatottan várják az új élet kezdetét, és persze a Te is izgulsz. Megfelel-e majd a követelményeknek? Be tud-e illeszkedni az új környezetbe? Ilyen, és ehhez hasonló kérdések merülnek fel, és ráadásul egy csomó dolgot be is kell szerezni a tanévkezdésre. Egy napi bevásárlás közben belebotlottam egy iskolaszeres pultba, és eszembe jutott, hogy írjak arról, milyen ceruzát ajánlok. Kíváncsiságból "tesztalanynak" megvettem egy olcsó színes ceruzakészletet. Összefoglalom neked, szerintem milyen a jó színes ceruza:
nem túl kemény, nem túl puha
nem tartalmaz mérgező lakkot (hátha a gyerek a szájába veszi, megrágja)
Előfordulhat, hogy a „kezdő” iskolás szülőként eszedbe sem jut, hogy ezeknek jelentőségük van. Márpedig van! Miután 32 éve ezen a területen mozgok, és közvetlenül tapasztalom meg ezeknek az eszközöknek a fontosságát, ezért szeretnék segíteni Neked.
Ami nekem már bizonyított, és kéznél volt
Régóta használom ezt a két ceruzakészletet, és egyikben sem csalódtam. Az ICO sünije vastag, háromszögletű, jók a színei, rendesen hegyezhető. Ugyanez mondható el a Faber-Castellről is, csak az egy vékonyabb fajta ceruza. Bátran ajánlom mindkettőt, és a Koh-I-Noor termékeit is.
…és jöjjön a frissen vásárolt gyanúsan occó kínai
Igen, 299 forint az ára. Elöljáróban le kell szögeznem, hogy a bevásárlóközpontok olcsó ceruzáit, festékeit eddig ferde szemmel néztem. (Ez most nem a kínai származásra való utalás volt) Mondom ezt azért, mert rövid használat után előjött, hogy pl. a ceruza nem fog, szinte nincsenek színei és lehetetlen kihegyezni! A boltban nincs módod kipróbálni, tehát ne rizikózz, vásárlás előtt kérdezd meg mások tapasztalatait! Akkor most jöjjön az én személyes tapasztalatom:
Ugye meglepő? Igyekeztem ugyanazt a nyomáserősséget használni mindhárom készletnél. Magam is elcsodálkoztam az eredményen, alig látszik különbség! Nem találnád ki, hogy melyik a frissen vásárolt olcsó tesztpéldányom.
Na, ezt nem kellett volna! A ceruzát lehetetlen volt kihegyezni, mindig kitört a hegye. A ceruza majdnem elfogyott az első hegyezési kísérletben! Több hegyezőt is kipróbáltam.
Nem érdemes olcsó, márka nélküli ceruzákat venni. Ezeknek nagy része használhatatlan. Felháborító, hogy egyáltalán árulnak ilyesmiket, mert ezzel pont a kispénzű embereket tévesztik meg. Eltelik a szeptember, mire rájössz, hogy az általad vett ceruza kihegyezhetetlen, kénytelen vagy másik készletet venni. De ekkor már lemaradtál a tanévkezdési akciókról! A másik nagyon fontos szempont, hogy a gyermekedet fogja csalódás érni, és rossz élmény, amikor rajzórán nem sikerül szépet alkotnia a rossz eszköz miatt, és nem lesz sikerélménye.
És ez a szempont az, ami miatt megéri drágább, de jobb minőséget vásárolni, mert hosszú távon megéri, és azt szeretnéd, hogy a gyermeked örüljön! Ceruzákból a Koh-I-Noor és a Faber Castell, vagy Stabilo Greencol illetve az ICO (Süni) jó minőségűek, ezeket nyugodt szívvel ajánlom.
Vannak háromszögletű és vastag színes ceruzák, mint pl. Triangular Jumbo Colour Pencil (ICO), melyek az iskolát kezdő gyerekeknek nagyon jók, mert könnyebb fogni őket. A Faber Castellnek is van háromszögletű, de nomál vastagságú színes ceruzája. A Koh-I-Noor-nak van lakkba foglalt színes ceruza készlete Progresso néven, mely 12-24 db-os kiszerelésben is létezik. Vigyázni kell rá, mert törékeny, de nagyobb gyereknek érdemes venni. Kiválóan hegyezhető és csodaszépek a színei.
Az FSC tevékenységének központi eleme egy a felelős erdőgazdálkodást igazoló tanúsítványrendszer terjesztése és üzemeltetése. Az FSC tanúsítványa szavatolja, hogy az ilyennel rendelkező erdőgazdaságok, faipari üzemek, bútorgyárak stb. elfogadják és betartják az FSC szigorú szabványait és előírásait, és az általuk forgalmazott termékek megfelelnek a környezettudatos és társadalmilag felelős termelés, gyártás feltételeinek.
Miért jó a háromszögletű ceruza?
Talán eszetekbe sem jut, hogy a háromszögletű ceruza segít a kisdiáknak, aki még esetleg nem helyesen fogja a ceruzát. Könnyebb fogni, és jól fogni. A begyakorolt rossz ceruzafogást már sokkal nehezebb korrigálni, ezért fontos a helyes fogás elsajátítása. Színes ceruzánál a vastagabb fajta is nagyon jó a kiselsősnek.
J ó szívvel ajánlom a Művészellátó boltokat, és vannak már webáruházak is, mint pl. az Art-export Webáruház. Itt mindent megtaláltok, amire szükség van. természetesen ők is ajánlatokkal, kedvezményekkel várják a tanévkezdést. Ceruzákra rá lehet keresni keménység szerint, ár szerint, márka szerint.   Ha hasznosnak találtad ezt az írást, kérlek oszd meg másokkal is!
Feliratkozás az RSS csatornára
Hangterápia / Játék hangtálakkal
Egervári lilla fejlesztés gyerek gyerekfoglalkozás gyereknevelés hangmasszázs hangterápia hangtál kreativitás Kézzel festés könyvajánló Művészetterápia részképesség sikerélmény terápia témaválasztás
Template Design © Joomla Templates GavickPro. All rights reserved.